Case ID: 1103000
Sentence 15: O, 22 aprel 2016-cı il tarixdə Dövlət Gömrük Komitəsinin 100/444Ş nömrəli əmri ilə barəsində xidməti araşdırma aparıldığı nəzərə alınaraq, “Gömrük orqanlarında xidmət haqqında” Əsasnamənin 50-ci maddəsinə əsasən Komitənin sərəncamına götürülmüşdür.Komitənin xx.xx.2018-ci il tarixli 100/1111ş nömrəli əmri ilə “Gömrük orqanlarında xidmət haqqında” Əsasnamənin 120-ci maddəsinin 13-cü bəndinə əsasən (cinayət törətdiyinə görə barəsində qanuni qüvvəyə minmiş məhkəmənin ittiham hökmü və ya tibbi xarakterli məcburi tədbirlərin tətbiqinə dair məhkəmə qərarı olduqda) İddiaçı gömrük orqanlarında xidmətinə xitam verilmişdir.İddiaçı pensiya hüququnun yaranması ilə əlaqədar xx.xx.2019-cu ildə əmək pensiyasının hesablanması və məlumat vərəqəsinin Azərbaycan Respublikası Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fonduna göndərilməsi xahişi ilə Dövlət Gömrük Komitəsinə ərizə ilə müraciət etmişdir (Ərizənin surəti əlavə olunur).